
Cod y Modiwl:  ECAD6017C

Teitl yr Aseiniad: 
Prosiect Ymchwil: Astudiaeth Achos yn seiliedig ar y Profiad Dewisol

Enw myfyriwr: Cari Thomas

Rhif myfyriwr: 2203542


BA Addysg Gynradd (SAC)
Cydnabyddiaeth AI (Deallusrwydd Artiffisial)
Rwy’n cydnabod y defnydd o Chatgpt (https://chatgpt.com/) ar [03/01/25] i gefnogi fy ngwaith ymchwil gan ddefnyddio anogwr(wyr):
1. Pwy sy’n feirniadu theori Maslow 
2. Cryfderau a wendidau cynnal cyfweliadau 
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.

	Targedau o’r adborth modwl diwethaf
	Sut ydych wedi gweithio ar hwn?
	Mae enghraifft ar gael yn...


	Adolygu arddull cyflwyno deunydd o'r rhyngrwyd yn y rhestr gyfeirnodi - gweler tud. 11 yn y Llawlyfr Cyfeirnodi Harvard Llawlyfrau Cyfeirnodi | Prifysgol Cymru Y Drindod Dewi Sant .
	Defnyddiais y Llawlyfr Cyfeirnodi Harvard i geisio cyfeirnodi’n gywir
	Yn fy Rhestr Cyfeirnodi

	Ymgysylltu mwy ag astudiaethau achos Estyn a Llywodraeth Cymru i ddeall cymhlethdod scenarios y byd go iawn
	Defnyddiais llenyddiaeth Estyn ac Llywodraeth Cymru i gefnogi fy Adolygiad Llenyddiaeth
	Yn fy Adolygiad Llenyddiaeth



Pa strategaethau lles sy’n cael ei defnyddio yn yr ysgol i gefnogi cymhelliant y dysgwyr.

Cyflwyniad
Yn yr aseiniad hwn byddaf yn dadansoddi’r canfyddiadau darganfyddais am strategaethau lles effeithiol i gefnogi cymhelliant dysgwyr yn y dosbarth. Mae lles plant yn hollbwysig i sicrhau datblygiadau effeithiol a’i ymgysylltiad yn eu dysgu, (Department for Education, 2021). Pwrpas yr aseiniad hwn yw i mi ddatblygu fy nealltwriaeth o’r strategaethau lles cywir i ddefnyddio wrth roi cymorth i ddisgyblion. Rhoddodd y profiad ymchwil hwn y cyfle i mi wella fy arfer proffesiynol wrth gynnal astudiaeth achos, i fy mharatoi am fy mhrofiad dysgu nesaf. Ymchwiliais yn ysgol yn Sir Gaerfyrddin â 166 ddisgybl rhwng tri ac un ar ddeg. Gweithiodd yr ysgol yn agos â’r pentref, ac roedd 32% o ddisgyblion yn gymwys i brydau ysgol am ddim, (Estyn, 2017). Dewisais y testun hwn oherwydd gwelais i’n bersonol yr effaith gall lles cael ar gymhelliant plant yn ystod fy ail brofiad dysgu. Wrth arsylwi a chasglu data ar y strategaethau defnyddiodd yr ysgol i gynnig cymorth i ddisgyblion, byddaf yn cymryd nifer o’r dulliau yma i fy mhrofiad dysgu olaf. Dywed Darling et al, (2021) fod hanner o blant sydd yn wynebu anhwylder iechyd meddwl o dan yr oed pedwar ar ddeg. Pwysleisia hyn y pwysigrwydd o gynnig cymorth lles i blant, ac i mi ddatblygu fy sgiliau i sicrhau cyflawniad effeithiol yn y dosbarth.
Adolygiad Llenyddiaeth
Mae lles plant yn hollbwysig i Lywodraeth Cymru wrth gynllunio’r cwricwlwm. Wrth greu’r Maes Dysgu a Phrofiad Iechyd a Lles, sicrha hyn fod athrawon yn darparu amser i ffocysu ar les plant. Mae lles emosiynol a chymdeithasol plant yn cael ei chynnwys yn y maes dysgu hwn, sy’n rhan enfawr o fy nghwestiwn ymchwil i, (Llywodraeth Cymru, 2020). Mae’n bwysig i blant deall y cysylltiad rhwng eu profiadau a’i lles emosiynol, (Llywodraeth Cymru, d.d.). Gwelir fod dylanwadau cymdeithasol yn effeithio ein lles, felly wrth gynnal gwersi sy’n caniatau plant i ddelio â’u hemosiynau, rho hyn y cyfle i athrawon asesu pa ddisgyblion sydd angen cymorth ychwanegol. Mae’r agweddau a gwerthoedd mae plant yn cymryd o’i chymdeithas gallu cael effaith nid yn unig ar eu lles, ond ar eu cymhelliant yn y dosbarth, (Llywodraeth Cymru, d.d.). Pwysleisia Tobia et al. (2019) fod ysgol yn cael effaith arwyddocaol ar les plant oherwydd maen nhw’n treulio traean o’i ddiwrnod yna am ran fwyaf y flwyddyn. Hyd yn oed gall hyn fod yn beth negyddol, gallwch droi hyn i fod yn bositif iawn. Mae athrawon yn rhan enfawr o fywyd plentyn. Yn ôl Bronfenbrenner (1979), mae athrawon yn rhan o system feicro, sef y system agosaf i blentyn. Mae’r gymuned hefyd yn rhan o’r system hon, ond wrth i bawb cydweithio, gallwch sicrhau fod plant yn cyflawni i’u llawn botensial, (Lau a Ng, 2014). Yn amlwg, mae cefndir pob plentyn yn wahanol, ac wrth ystyried lles plentyn, dydych ddim yn gwybod beth maen nhw’n wynebu yn ei amgylchedd cartrefol. Beirniada Anderson (1986) theori Bronfenbrenner gan ddweud mai systemau pawb yn amrywio wrth ystyried perthnasau personol, (Christensen, 2016).
Dywed Estyn (2019) fod cyfrifoldeb ag ysgolion i gynllunio profiadau i blant sy’n cefnogi’r datblygiad o’i sgiliau emosiynol a chymdeithasol. Gwelir fod ysgolion sy’n dangos ffocws i gelfyddydau mynegiannol yn darparu lles da i’u ddisgyblion, (Estyn, 2019). Pwysleisia fod yr ardal allanol hefyd yn cefnogi lles plant. Dim ond tua hanner o ysgolion sy’n defnyddio’i ardal allanol yn effeithiol yn y Cyfnod Sylfaen yn ôl Estyn (2019). I adlewyrchu ar fy mhrofiad ymchwil, doedd yr ysgol ddim yn defnyddio’i ardal allanol llawer yn dymor yr Hydref. Cefnoga hyn pwynt Estyn fod ysgolion eisiau cymryd pob cyfle i ddefnyddio’r ardal allanol yn ei gwersi. Mae Polisi Iechyd a Lles Estyn yn sicrhau fod lles yn flaenoriaeth yn ysgolion yng Nghymru. Mae pwysigrwydd enfawr bod plant a staff yn teimlo’n ddiogel yn yr amgylchedd dysgu, felly wrth godi ymwybyddiaeth am iechyd meddwl a lles, fydd hyn yn cefnogi perfformiad pawb yn yr ysgol, (Estyn, 2024, a).
Wrth ystyried astudiaeth achos Estyn ar ymagwedd ysgol at les, mae’r ysgol ymchwil hon yn blaenoriaethu lles emosiynol, corfforol a wybyddol plant. Mae’r ysgol yn rhan o ardal ddifreintiedig felly mae bod yn gynwysedig yn bwysig iawn iddyn nhw, (Estyn, 2024, b). Wrth i’r ysgol cael nifer fawr o ddisgyblion â phrofiadau niweidiol yn ystod plentyndod, rho hyn pwyslais enfawr i’r ysgol blaenoriaethu lles plant. Mae’n hollbwysig adnabod pob rhwystr gall plant wynebu yn eu profiad academaidd i sicrhau ei fod yn cyflawni’n effeithiol, (Estyn, 2024, b). Wrth gynnwys Pedwar Diben Donaldson (2015) mae ffocws ar les plant yn y diben ‘unigolion iach a hyderus’, (Llywodraeth Cymru, 2015). Mae’r Pedwar Diben nawr yn rhan enfawr o’r Cwricwlwm i Gymru, felly sicrha hyn fod pob plentyn yng Nghymru yn derbyn gwersi trawsgwricwlaidd â lles. 
Damcaniaethwr allweddol wrth edrych ar les plant yw Maslow (1943). Nododd Maslow fod pum elfen o angen sydd eisiau iddyn rhoi sylw at ar gyfer plant. Dywed fod angen i’ch anghenion ffisiolegol cael ei chyflawni i sicrhau fod pob angen yn derbyn sylw, (Mathes, 1981). Cafodd Maslow ei ddylanwadu gan yr Ail Ryfel Byd, a’i effeithiau ar iechyd meddwl pobl, (The Early Years & Childcare Service, 2021). Pwysleisia hyn yr effaith gall materion allanol cael ar les plant o fewn yr ysgol. Mae adrannau gwaelod y pyramid yn cynnwys ein hanghenion sylfaenol mewn bywyd, megis bwyd a chartref, (Simons, Irwin a Drinnien, 1987). Yn 2023, dangosodd yr adroddiad o Arolygon Tlodi Plant a Theuluoedd fod 28% o blant yng Nghymru yn byw mewn tlodi, (Mcfarlane, 2023). Ni fydd llawer o’r plant yma yn derbyn yr anghenion sylfaenol yma, sydd yn effaith enfawr ar les plant. Roedd fy ysgol ymchwil i yn ardal ddifreintiedig, a dywedodd staff yr ysgol fod hon yn effeithio lles nifer o’r disgyblion. Mae’n bwysig ystyried y datblygiadau gwnaeth Maslow i'w theori yn 1969, sef yr elfen wybyddol ac anghenion esthetig, (Montag et al., 2020). Yn amlwg mae dyddiad theori Maslow wedi’i dyddio, sy’n effeithio’i ddilysrwydd. Ond dyw anghenion sylfaenol pobl ddim yn newid, felly gallwch dal defnyddio fel templed i ddatblygu yn ysgolion. Awgryma Wahba a Bridwell (1976) nid oes trefn gywir i’r elfennau, ac mae’n dibynnu ar yr unigolyn, (King-Hill, 2015).  
Esboniad o Astudiaeth Achos
Yn ôl Yin (1994), “an empirical inquiry that investigates a contemporary phenomenon within its real-life context, especially when the boundaries between phenomenon and context are not clearly evident…[and] relies on multiple sources of evidence”, (Tud 13). Mynychais fy ysgol ymchwil am wythnos i gasglu data ar y strategaethau lles maen nhw’n defnyddio i gefnogi cymhelliant dysgwyr yn y dosbarth. Golyga hyn fy mod wedi casglu data manwl o’r pwnc, sy’n cefnogi pwynt Simons (2009). Rydych yn datblygu’ch dealltwriaeth yn fanwl iawn oherwydd rydych yn ymgolli’ch hyn yn yr ymchwil. Dewisais y dull astudiaeth achos archwiliadol oherwydd dyma’r dull sy’n ffocysu ar gwestiynau pam a sut. Dywed Yin (2013) fod y dull yma yn cael ei ddefnyddio os does dim canlyniad amlwg iddo’r ymchwil, (Lucas, Fleming a Bhosale, 2018). Dywed Stake (1995, 2005), Merriam (1988), a Yin (2009) fod astudiaethau achos yn rhoi dealltwriaeth gyfannol i’r ymchwilydd, (Boblin et al., 2013).  Mae hyn yn hollbwysig wrth gynnal ymchwil i sicrhau eich bod yn ystyried pob darn o ddata rydych yn casglu. Noda Stake taw’r peth cyntaf sydd rhaid gwneud pan cynnal astudiaeth achos yw deall yr achos cyfan, (Watts, 2007). Mae safbwyntiau Yin (1994) a Stake (1995) yn gwrthwynebu ei gilydd. Mae Yin (1994) yn cymryd agwedd cadarnhaol i ymchwil, pan mae Stake yn rhoi agwedd fwy beirniadol, (Moss, d.d.).
Mae nifer o gryfderau i gynnal astudiaeth achos; yn ôl Yin (1984) mae’r ffaith fod yr ymchwil yn cymryd lle mewn cyd-destun bywyd go iawn yn fantais fawr. Rydych hefyd gallu defnyddio dadansoddiad meintiol ac ansoddol i grynhoi’r data rydych wedi casglu, (Zainal, 2007). Yn ystod fy astudiaeth achos i, casglais ddata ansoddol wrth arsylwi a chynnal cyfweliadau anffurfiol. Rhoddodd hyn y cyfle i mi gasglu data manwl i sicrhau dealltwriaeth effeithiol o’r pwnc ymchwil. I feirniadu’r dull astudiaeth achos, dadlau Tellis (1997) ei fod yn anodd dod i gasgliad cyffredinol i grynhoi oherwydd mae’n ddibynnol ar archwiliad achos unigol, (Zainal, 2007). Noda Yin (1984:21) fod rhai ymchwilwyr gallu fod yn rhagfarnllyd wrth nodi’r data ac ysgrifennu adroddiadau, (Zainal, 2007). Roeddwn i’n cymryd nodiadau ar y cyd wrth gynnal y cyfweliadau ac arsylwi sesiynau lles i geisio osgoi unrhyw duedd yn fy ngwaith. Arsylwais nifer o wersi ac ymyriadau lles. Dewisais i gyfweld â staff yr ysgol yn unig, ond casglais ddata ar ymgysylltiad y disgyblion yn ystod fy sesiynau arsylwi.  
Dulliau Ymchwil
Dewisais y dulliau arsylwi a chyfweliadau oherwydd mae’n ffordd effeithiol i gasglu data manwl a berthnasol. Arsylwais bob dosbarth yn yr ysgol i gasglu gwybodaeth am y ffordd rydyn nhw’n integreiddio lles mewn i’r dosbarth. Roedd yn gyfle i mi edrych ar arddangosfeydd o amgylch y dosbarth, a’r gwaith roedden nhw wedi cwblhau yn ystod y tymor. Yn ôl Berg (2004), mae arsylwi yn ddull empirig oherwydd rydych yn casglu data uniongyrchol, (Katz‐Buonincontro a Anderson, 2018). Roedd y sesiynau arsylwi hefyd yn gyfle i mi siarad â’r disgyblion. Roedd hyn yn fuddiol i’r ymchwil oherwydd doeddwn i ddim wedi cynnal cyfweliadau gyda’r disgyblion. Roeddwn i hefyd wedi arsylwi sesiynau ymyrraeth fel ‘Chatt’ a ‘Ditectifs Meddwl’. Cymerais nodiadau ar y cyd ac arsylwais ymgysylltiad y disgyblion yn y sesiynau. Roeddwn i hefyd wedi cael cyfle i ofyn unrhyw gwestiynau ychwanegol i’r cydlynydd ymyrraeth ar ddiwedd y sesiynau. 
Mae’n bwysig ystyried ni fydd pob rhan o’ch ymchwil rydych yn paratoi yn gweithio fel rydych yn meddwl. Bwriadais gynnal cyfweliadau ffurfiol ag athrawon yr ysgol a’r cydlynydd ymyrraeth, ond doedd yr ysgol ddim yn hapus i mi wneud hyn. Roedd y broses o gyfweliadau yn llwyddiannus yn y diwedd, ac roedd yn ffordd effeithiol i mi gasglu data. Doeddwn i ddim gorfod cynllunio’r cyfweliadau mewn i fy amserlen oherwydd roedd hawl i mi ofyn cwestiynau at unrhyw adeg. Doedd hefyd ddim unrhyw bwysau i’r athrawon rhoi ymatebion perffaith a ffurfiol, felly roeddwn allu casglu data onest, (Cohen a Crabtree, 2006). Cefais sgwrs anffurfiol â chydlynydd ymyrraeth yr ysgol, a rhoddodd hyn cyfle i mi gasglu data manwl am y pwnc lles.  
Mae tri math o gyfweliad gallwch gynnal; strwythuredig, anstrwythuriedig a lled-strwythuriedig, (Thomas, 2017). Defnyddiais i gyfweliad lled-strwythuriedig sy’n golygu gofynnais gwestiynau agored, ac ychwanegais gwestiynau ar sail ymatebion y cyfranogwyr. Gwelir atodiad dau am y rhestr o gwestiynau gofynnais a’r gymysgedd o ymatebion. Gofynnais gwestiynau dilynol os roedd yn berthnasol, a nodais y wybodaeth gyda’r cwestiwn gwreiddiol. Mae pwysigrwydd i’r ymchwilydd fod yn hyblyg wrth gynnal cyfweliadau lled-strwythuriedig, ac mae pwyslais i’r cyfranogwyr ymhelaethu ar ei atebion, (Denscombe, 2010). Un o’r prif fanteision o ddefnyddio’r dull cyfweliad yw’r manylder o’r wybodaeth rydych yn casglu. Mae’n rhoi mewnwelediadau realistig mewn i’r pwnc, sy’n gwneud y data’n fwy dilys, (Denscombe, 2010). Awgryma Dorussen, Lenz a Blavoukos (2005) fod cysylltiad rhwng dibynadwyedd a dilysrwydd canlyniadau ymchwil. Dyw ymchwil dibynadwy ddim yn sicrhau data dilys, ond siaradais i ag unigolion sydd yn gweithio yn y byd addysg, sy’n gwneud y wybodaeth rhannon nhw’n ddibynadwy. Mantais arall noda Denscombe (2010) yw ei fod yn ddull sydd â chyfradd ymateb uchel. Ond i feirniadu’r safbwynt yma, yn fy achos i, doedd yr ysgol ddim yn hapus i mi gynnal cyfweliadau ffurfiol. Golyga hyn fy mod gorfod newid elfennau o fy ymchwil. Ond i gyd-fynd â’r pwynt yma, mae’n ddull hyblyg, (Denscombe, 2010). Golygodd hyn ei fod yn hawdd i mi newid y cyfweliad i fod yn anffurfiol.
Mae’n bwysig ystyried yr anfanteision o gyfweliadau i wneud ymdrech i atal yr effaith ar eich ymchwil. Dywed Denscombe (2010) fod y broses o gyfweliadau gallu cymryd llawer o amser i gwblhau. Mae’r broses dadansoddi gallu fod yn anodd cymharu â holiaduron. Casglais ddata ansoddol, sydd yn anodd cyffredinoli, (Miles, 1979). Roedd yn bwysig i mi gadw trefn ar fy ymatebion, yn enwedig oherwydd roedd y cyfweliadau yn anffurfiol. Golygodd hyn nid oedd cyfle i mi recordio’r cyfweliadau, felly does dim trawsgrifiad gallaf ddilyn wrth grynhoi’r data. Mae’r effaith yr ymchwilydd hefyd yn broblem fawr gallwch wynebu wrth gynnal cyfweliadau. Mae’n anodd gwybod os mae’r cyfranogwyr yn dweud y gwir. Weithiau mae’r presenoldeb o ymchwilydd yn effeithio’r ymatebion rydych yn derbyn, (Denscombe, 2010). Mae hyn yn gyffredin os ydych yn gofyn cwestiynau personol neu sensitif. Doeddwn i ddim wedi rhoi unrhyw bwysau ar staff yr ysgol i ateb unrhyw gwestiwn doedden nhw ddim yn gyfforddus â. 
Yn ogystal â chyfweliadau, defnyddiais y dull arsylwi hefyd. Dywed Thomas (2017) taw arsylwi yw un o’r dulliau mwyaf pwysig i ddefnyddio wrth gynnal ymchwil cymdeithasol. Mae dau fath o arsylwi gallwch ddefnyddio; strwythuredig ac anstrwythuriedig. Defnyddiais i’r dull anstrwythuriedig. Golyga hyn fod y broses yn hamddenol, a chymerais nodiadau bras, fel gwelir yn atodiad pump, (Thomas, 2017). Mae nifer o fanteision i’r dull arsylwi, megis y cyfle i gael mynediad i sefyllfa gymdeithasol ni fyddwch fel arfer gallu mynychu, (Kawulich, 2012). Yn amlwg ni fydd pawb gallu dewis i ymchwilio mewn ysgol, felly roedd hyn yn gyfle gwerthfawr iawn i mi ddarganfod mwy o wybodaeth am strategaethau lles. Wrth i mi arsylwi’r disgyblion a staff yn yr amgylchedd maen nhw’n gweithio, mae hyn yn gwneud y data’n fwy naturiol. I gymharu â holiaduron a chyfweliadau, mae’r dull yma’n fwy dilys a ddibynadwy oherwydd mae pawb yn gyfforddus, (Durdona, d.d.). 
Mae hefyd anfanteision i’r dull arsylwi, megis yr ‘Effaith Hawthorne’. Golyga hyn fod y cyfranogwyr yn newid eu hymddygiad o ganlyniad i gael eu harsylwi, (Sedgwick a Greenwood, 2015). Yn ystod yr ymyriadau arsylwais, roedd y cydlynydd a’r disgybl yn ymwybodol fy mod yn arsylwi ac yn cymryd nodiadau. Mae’n anodd gwybod os roedd y disgybl yn newid y ffordd roeddwn nhw’n ymateb i’r ymyrraeth. Effeithia hyn dilysrwydd y data. Dyw’r dull arsylwi ddim yn gyfannol oherwydd dydych ddim yn derbyn cyd-destun blaenorol y sefyllfa pob tro, (Denscombe, 2010). Rhannodd y cydlynydd ymyrraeth cyd-destun sylfaenol am anghenion y plentyn, ond am resymau moesegol, doddwn i ddim gallu derbyn manylion personol. Gallwch hefyd cael problemau cyffredinoli wrth ddadansoddi’r data, (Denscombe, 2010). Mae hyn yn gwneud hi’n fwy anodd crynhoi’r wybodaeth. 
Gwelir yn atodiad dau fod cysylltiadau ag ymatebion y staff i theori Maslow (1943). Wrth gyfweld â chydlynwyr ymyrraeth ac athrawon yr ysgol, roedd cyfle i mi gymharu sut roedden nhw’n cynnig cymorth i ddisgyblion. Rhoddodd yr ysgol amserlen fanwl iawn i mi ddilyn, yn gwneud yn siŵr roeddwn i’n cael amser i arsylwi pob dosbarth yn yr ysgol, a’r rhan fwyaf o sesiynau ymyrraeth roedden nhw’n cynnig. Doeddwn i ddim wedi defnyddio unrhyw strwythur o gofnodi nodiadau, ond ar ddiwedd yr wythnos, crynhoais y canfyddiadau, fel gwelir yn atodiad pump.
Dulliau Cyflwyno a Dadansoddi Data 
Noda Stake (1995) nid oes amser penodol yn yr ymchwil sydd rhaid dechrau dadansoddi eich data, (Yazan, 2015). Mae dadansoddiad thematig yn ffordd effeithiol o grynhoi data. Yn ôl Braun a Clarke (2006), dyma’r broses o adnabod y themâu a phatrymau yn ddata ansoddol, (Maguire a Delahunt, 2017). Mantais i’r dull dadansoddiad thematig yw ei fod yn hyblyg iawn, ond noda Antaki et al (2002) fod diffyg canllawiau gallu fod yn gyfyngiad i’r dull, (Braun a Clarke, 2006). Mae chwech cam wrth ddadansoddi a chyflwyno eich data i sicrhau rydych yn cyflwyno canfyddiadau manwl, (Magurie a Delahunt, 2017). Yn ystod yr wythnos ymchwil, roedd amser adfyfyrio wedi cael ei gynllunio mewn i’r amserlen. Golyga hyn fod amser i mi ddod yn gyfarwydd â’r data, sef y cam cyntaf. Roeddwn i wedyn yn dechrau trefnu’r data a chyfuno’r ymatebion tebyg. Wrth wneud hyn, byddwch yn darganfod patrymau yn naturiol. Awgryma Braun a Clarke (2006) fod thema yn seiliedig ar eich cwestiwn ymchwil, a’r patrymau yn eich canfyddiadau. Doedd pob darn o wybodaeth casglais ddim yn berthnasol i’r ymchwil, felly roedd pwysigrwydd i grynhoi’r data defnyddiol i wneud y broses o gyflwyno’n haws, sydd yn rhan o gam bedwar. Gwelir yn atodiad dau a phump fod y wybodaeth i gyd yn ymwneud â’r thema lles. Awgryma Taylor a Ussher (2001), fod yr ymchwilydd yn chwarae rôl allweddol yn y dadansoddiad o ddata, ac mae’r syniad fod y themâu yn cael ei ddarganfod yn anghywir, (Braun a Clarke, 2006). Pwysleisia hyn y pwysigrwydd o gymryd eich amser i benderfynu pa nodiadau sydd yn allweddol i'ch ymchwil, fel gwelir yn atodiad dau a phump. Wrth iddych diffinio’r thema trwy eich canfyddiadau, bydd y patrymau yn dod yn fwy amlwg. Y cam olaf yw’r darn ysgrifenedig rydych yn cyflwyno i ddangos eich canfyddiadau, (Magurie a Delahunt, 2017). 
Mae dibynadwyedd a dilysrwydd eich ymchwil yn hollbwysig. Dywed Joppe (2000) eich bod gallu adnabod dibynadwyedd data os gwelwch batrymau o ymatebion cyson, (Golafshani, 2003). Gwelais fod nifer o’r ymatebion derbyniais yn debyg, felly crynhoais y wybodaeth i un pwynt bwled yn fy nodiadau i wneud hi’n haws i ddarllen. Noda Joppe (2000) fod dilysrwydd ymchwil yn seiliedig ar onestrwydd yr ymchwilydd. I wirio hyn gallwch gymharu eich gwaith gyda damcaniaethau arall, fel gallwch weld yn fy adolygiad llenyddiaeth, (Golafshani, 2003). Wrth i mi gynnal ymchwil yn ysgol, golyga hyn fod pob unigolyn arsylwais neu cyfwelais yn brofiadol yn y byd addysg. Mae hyn yn gwneud y data casglais yn ddibynadwy oherwydd rhannon nhw ddulliau roedden nhw’n defnyddio’n aml, a darparon nhw dystiolaeth i gefnogi.
Ystyriaethau Moesegol
Mae gwneud ymchwil yn foesegol yn hollbwysig i sicrhau diogelwch pawb sydd yn cymryd rhan. Wrth ddilyn Canllawiau BERA (2024), cymerais nifer o gamau cyn cynnal yr ymchwil ac yn ystod casglu’r data i sicrhau foesegrwydd. Mae cydsyniad cyfranogwyr yn allweddol i sicrhau fod pawb yn hapus i gymryd rhan yn eich ymchwil. Mae hefyd cyfrifoldeb fel ymchwilydd i wneud yn siŵr fod y cyfranogwyr yn ymwybodol o’i hawl i dynnu allan, (BERA, 2024). Cyn dechrau’r ymchwil, mae’n bwysig esbonio yn union beth sydd yn digwydd wrth gasglu’r data, (Courtney a Muijs, 2024). Fel gwelir yn Atodiad tri, danfonais fy nghynnig ymchwil o flaen llaw i’r ysgol iddyn nhw ddeall pwrpas fy ymchwil. Roeddwn i hefyd wedi danfon ffurflenni caniatâd i rieni llenwi mewn, fel gwelir yn Atodiad pedwar. Yn ôl y Ddeddf Plant 1989, diffiniad plentyn yw unrhyw un o dan yr oed o un deg wyth. Golyga hyn fod y llywodraeth wedi gosod cyfraith i sicrhau caniatâd o rieni plant cyn ei chynnwys yn unrhyw fath o ymchwil, (Department for Education, 2023).
Mae’n bwysig ystyried safbwynt lleoliadoldeb Holmes (2020) i gynnal ymchwil foesegol. Wrth ystyried cyd-destun cymdeithasol eich cyfranogwyr, rho hyn dealltwriaeth well iddych o’r data rydych yn casglu, (Holmes, 2020). Wrth i mi siarad â staff yr ysgol, derbynais wybodaeth berthnasol i ddeall pam roedd y disgyblion angen ymyrraeth ychwanegol. Doedd yr ysgol ddim yn datgelu unrhyw wybodaeth gyfrinachol i sicrhau cyfrinachedd y plentyn. I ychwanegu at ddiogelwch pawb, dydw i ddim wedi cynnwys unrhyw enw neu fanylion personol unigolion yn fy aseiniad i. Sicrha hyn anhysbysrwydd, (BERA, 2024). I wneud yn siŵr roeddwn i’n ymwybodol o’r risgiau gall bodoli wrth gynnal ymchwil, llenwais ffurflen foeseg. Derbynais llofnod o fy nghyfarwyddwr astudiaethau i wneud yn siŵr roedd pob risg wedi cael ei nodi.  
Canlyniadau a thrafodaethau 
I adfyfyrio ar fy nghanlyniadau, roedd nifer o ddulliau ac agweddau defnyddiol gallaf ddefnyddio i wella fy arfer proffesiynol i. Gwelais nifer o gysylltiadau rhwng fy nghanfyddiadau arsylwi a chyfweliadau, megis system gwobrwyo. Cwestiwn allweddol gofynnais i staff yr ysgol oedd ‘Pa strategaethau lles penodol a weithredir yn yr ysgol i hybu cymhelliant dysgwyr?’. Dywed un athro fod system gwobrwyo positif yn y dosbarth yn werthfawr i gefnogi cymhelliant plant. Wrth i blant gweld yn weledol eu hymdrech dda, cefnoga hyn lles plant a’i datblygiad personol. Gwelais i’r siartiau gwobrwyo o gwmpas y dosbarthiadau yn ystod fy sesiynau arsylwi. Roedd y plant yn amlwg yn buddio o’r system hon, a gwelais ei effeithlonrwydd yn ystod y dydd. Dywed Rainer, Le a Abdinasir (2023) fod cysylltiad amlwg rhwng ymddygiad a lles plant. I feirniadu’r dull system gwobrwyo, gwelir eu bod weithiau gallu achosi pryder a chywilydd i rai plant, ac achosa hyn diffyg cymhelliant, (Stephens, 2023). Mae hyn yn gwrthwynebu’r sylwadau derbyniais o staff yr ysgol, oherwydd yn ôl Stephens (2023), mae siartiau gwobrwyo yn cael effaith negyddol ar les nifer o ddisgyblion. Mae hyn yn rhywbeth i ystyried os byddai’n defnyddio system gwobrwyo yn y dyfodol, ond gwelodd staff yr ysgol fod ei system gwobrwyo nhw yn fuddiol i’r disgyblion roedd yn wynebu materion lles.  
Roedd nifer o’r disgyblion roedd angen cymorth lles yn derbyn sesiynau ‘Chatt’. Aeth y disgyblion yma allan o’r dosbarth tair gwaith yr wythnos i wneud gweithgareddau cymdeithasol ac emosiynol. Roedd athrawon yr ysgol gallu rhoi enw plentyn ymlaen i gydlynydd y rhaglen. Golyga hyn fod y plant yn cymryd rhan mewn sesiynau grŵp am gyfnod o amser yn seiliedig ar eu hanghenion. Arsylwais i sesiwn ble roedd y plant yn chwarae gêm emosiynau. Pan roedd disgybl yn glanio ar emosiwn, roedd rhaid iddyn nhw drafod profiad ble maen nhw wedi teimlo fel hyn, megis crac, trist, hapus ayyb. Gwelir fod dealltwriaeth plant o’i emosiynau yn datblygu yn y sesiynau hyn. Wrth i athrawon gweld cymysgedd o emosiynau yn adeiladu ym mhlentyn, mae’n bwysig i ddechrau trafod y teimladau hyn, (Rayner, 2022). Roedd arweinydd y sesiynau ‘Chatt’ yn cynnal trafodaeth o sut i ddelio gyda’ch emosiynau yn gywir. I gyfeirio at ‘Pedwar Diben’ Donaldson (2015), mae annog plant i drafod eu teimladau yn creu ‘unigolion iach a hyderus’, (Llywodraeth Cymru, 2015). I gysylltu fy nghanfyddiadau arsylwi a chyfweliad, dywedodd rhai athrawon fod y sesiynau Chatt yn werthfawr iawn i ddisgyblion yn eu dosbarth nhw, a gwelir newid yn eu cymhelliant yn y dosbarth wrth iddyn nhw ddychwelyd.
Rhaglen arall arsylwais yn ystod yr wythnos oedd sesiynau gyda’r ci lles. Roedd disgyblion o gyfnod allweddol dau'r ysgol yn cael sesiynau unigol i ddarllen i’r ci. Gwelais newid mewn ymddygiad y plant ar ddechrau’r sesiwn i gymharu â’r ddiwedd. Roedd un plentyn wedi ymlonyddu yn ystod y sesiwn, a dywed ei athro fod newid yn ei agwedd tuag at waith wrth iddo ddychwelyd. Mae cwn lles gallu cefnogi plant â thrawma, pryder, cyfathrebu ayyb, (Dogs Connect, 2023). Anoga’r sesiynau yma i blant agor lan am eu teimladau. Nid yw rhai plant yn hoffi trafod eu hemosiynau gydag athrawon, ond gyda’r syniad taw’r ci maen nhw’n rhannu’i theimladau gyda, gwelwn fod plant yn fwy agored i siarad. I gefnogi hyn, dywed Hawkins, Robinson a McGuigan (2023), fod cwn gallu cynnig cymorth emosiynol i blant oherwydd dydyn nhw ddim yn teimlo fel eu bod yn cael eu barnu. Roedd yr ymyrraeth hon yn werthfawr iawn i arsylwi, ac roedd yn ddiddorol i weld yr effeithiau cafodd ar y plant ar ôl ddychwelyd i’r dosbarth. I feirniadu’r dull yma, dywed Ballantyne et al. (2022) fod arwyddion o bryder gwahanu gallu cael effaith negyddol ar y plentyn, (Hawkins, Robinson a McGuigan, 2023). Yn achos yr ysgol, dim ond unwaith yr wythnos roedd y ci yn ymweld â’r ysgol, felly nid yw hyn yn rhoi llawer o amser i’r plentyn ymlynu â’r ci.
Dywedodd nifer o athrawon fod amser cylch yn gyfle da i drafod teimladau’r plant. Mae siarad am eich teimladau yn cefnogi eich datblygiad emosiynol, ac wrth drafod fel grŵp, mae sgiliau cymdeithasu plant yn cael ei datblygu, (Watson Institute, 2023). Wrth gyfweld â’r athrawon dosbarth, dywed nifer ohonyn nhw taw’r plant tawel oedd yn buddio o’r sesiynau hyn y fwyaf. Wrth weld ei chyfoedion hyderus yn trafod ei emosiynau, roedd hyn yn annog nhw i rannu’u teimladau hefyd. Yn ôl Li et al. (2016), mae plant yn fwy tebygol o ddangos ymagwedd gymdeithasol positif wrth gael cyfleoedd i gyfathrebu â’i chyfoedion, (Llywodraeth Cymru, 2023). 
I gysylltu â theori Maslow (1943), dywedodd staff yr ysgol eu bod yn cymryd nifer o weithredoedd i sicrhau fod pob angen plentyn yn cael ei chyflawni. Pan mae plentyn yn dod i’r ysgol yn hwyr, mae aelod o staff yn wneud yn siŵr i drafod pam roedden nhw’n hwyr, i wneud yn siŵr fod popeth yn iawn yn y cartref. Mae bywyd cartrefol da yn allweddol i blant chyflawni yn yr ysgol, felly mae’n bwysig i athrawon fod yn ymwybodol o bob elfen o fywyd plentyn i sicrhau rydyn nhw allu cynnig y cymorth orau, (Merthyr FIS, 2024). Mae hefyd cynnig o frecwast i’r plant os dydyn nhw ddim wedi bwyta cyn dod i’r ysgol. Mae’r camau hyn yn fuddiol iawn i sicrhau fod lles plentyn yn cael eu blaenoriaethu.
Casgliad ac argymhellion
I grynhoi, casglais lawer o ddata defnyddiol byddaf allu defnyddio yn y dyfodol fel darpar athrawes, ac ar ôl graddio. Mae’n amlwg fod cysylltiad rhwng lles plant a’i chymhelliant yn y dosbarth. Gwelais y pwysigrwydd o flaenoriaethu lles plant yn yr ysgol, i sicrhau maen nhw’n cyflawni i'w llawn botensial. Wrth i mi ddechrau fy mhrofiad dysgu olaf, byddaf yn cymryd nifer o’r strategaethau lles gwelais, megis siartiau gwobrwyo a sesiynau ‘Chatt’. Bydd y siart gwobrwyo yn helpu mi datblygu fy sgiliau sy’n ymwneud â’r safon broffesiynol ‘rheoli’r amgylchedd dysgu’, (Llywodraeth Cymru, d.d.). Mae’n bwysig adnabod dydw i ddim gallu cyffredinoli’r data ar draws Cymru oherwydd mae pob ysgol yn defnyddio strategaethau gwahanol. Ceisiais i gyflwyno’r data fwyaf dilys a ddibynadwy a phosib gan gymryd nodiadau ar y cyd wrth arsylwi a chyfweld yr athrawon. Wrth ddadansoddi’r data, edrychais am unrhyw gysylltiadau rhwng fy nghanfyddiadau, sy’n dangos dibynadwyedd y data. Yn y dyfodol, byddaf yn parhau i edrych am strategaethau lles sy’n cefnogi cymhelliant dysgwyr. Byddaf yn defnyddio nifer o’r strategaethau darganfyddais yn fy mhrofiad dysgu olaf, ond byddaf hefyd yn dysgu sgiliau newydd. Mae’n bwysig ystyried fod pob plentyn yn dysgu mewn ffordd wahanol, felly bydd darganfod y dulliau sy’n gweithio’r orau i fy nisgyblion PAP tri i yn hollbwysig. Y prif beth fyddaf yn cymryd o fy mhrofiad ymchwil yw’r pwysigrwydd o roi lles plant yn gyntaf pan addysgu.

